తెలంగాణలో మహిళా తహసీల్దార్ దారుణహత్య WATCH LIVE TV
ఢిల్లీ టెస్ట్‌లో రహానే సూపర్ సెంచరీ
దక్షిణాఫ్రికాతో ఢిల్లీలో జరిగిన ఈ నాలుగో టెస్టులో రహానే చేసిన సెంచరీనిజంగానే స్పెషల్
TNN | Updated:
Dec 6, 2015, 12:01PM IST
భారత్ - దక్షిణాఫ్రికా దేశాల మధ్య ఢిల్లీలోని ఫిరోజ్ షా కోట్ల మైదానంలో జరుగుతున్న నాలుగో టెస్ట్ మ్యాచ్‌లో.. భారత్ మిడిల్ ఆర్డర్ బ్యాట్స్‌మన్ అజింక్య రహానే సెంచరీ సాధించాడు. రెండో ఇన్నింగ్స్‌లో 206 బంతులు ఆడిన రహానే 8 ఫోర్లు, 3 సిక్సర్లతో సెంచరీ చేశాడు. తద్వారా తన కెరీర్‌లో ఆరో సెంచరీని నమోదు చేశాడు. రహానే ఇదే మ్యాచ్‌లోని మొదటి ఇన్నింగ్స్‌లో కూడా సెంచరీ చేయడం విశేషం. తొలి ఇన్నింగ్స్‌లో 127 పరుగులు చేసిన రహానే, రెండో ఇన్నింగ్స్‌లో కూడా అదే వూపును కొనసాగించాడు. టెస్టుల్లో భారతీయ బ్యాట్స్‌మన్ రెండు సెంచరీలు ఒకే మ్యాచ్‌లో చేయడం కొత్త విషయమేమీ కాదు. గత డిసెంబరులో జరిగిన అడిలైడ్ టెస్టులో విరాట్ కోహ్లీ కూడా రెండు సెంచరీలను నమోదు చేశారు. అలాగే 1948లో ఆస్ట్రేలియాతో జరిగిన అడిలైడ్ టెస్టులో విజయ్ హజారే, 1971లో స్పెయిన్‌లో వెస్టిండీస్‌తో జరిగిన టెస్టులో సునీల్ గవాస్కర్ కూడా రెండు సెంచరీలను కొట్టి ఈ రికార్డు సాధించిన భారతీయ క్రికెటర్లుగా నిలిచారు.